ઓલપાડના દિહેણગામે રહેતી પરિણીતાએ બે દિવસ પહેલા ઝેરી દવા પી આપઘાતનો પ્રયાસ કરતા સારવાર માટે ખાનગી હોસ્પિટલમાં દાખલ કરવામાં આવી હતી ત્યાં ગઈકાલે સાંજે પરિણીતાનું સારવાર દરમિયાન મોત નિપજ્યું છે પરિણીતાના ભાઈએ તેના પતિ અને સાસુ દહેજ માટે અને છુટાછેડા માટે ત્રાસ આપતા અને મારઝુડ કરતા હોવાથી તેઓએ ઝેરી દવા પીવડાવી હોવાનો આક્ષેપ કરતા પોલીસે ફોરેન્સિક પીએમ કરાવ્યું હતું મળતી વિગત મુજબ ઓલપાડના દિહેણગામે રહેતી રિંકલબેન ધનસુખ પટેલ (ઉ. વ. ૨૬)એ ગત તારીખ ૨૦મીના રોજ ઘરે ઝેરી દવા પી લેતા તેણેને ગંભીર હાલતમાં રાંદેર વિસ્તારની ખાનગી હોસ્પિટલમાં દાખલ કરવામાં આવી હતી ત્યાં સારવાર દરમિયાન ગઈકાલે સાંજે રિંકલબેનનું મોત નિપજ્યું હતું.